b"\n_START_ARTICLE_\nErsan \xc4\xb0lyasova\n_START_SECTION_\nEuropa\n_START_PARAGRAPH_\nIlyasova va comen\xc3\xa7ar jugant al b\xc3\xa0squet en el Ulker Spor de Turquia, equip que el va cedir en la temporada 2003-04 al Yesilyurt Istanbul, de la segona divisi\xc3\xb3 turca. Durant la temporada 2004-05 va debutar amb l'Ulker amb el qual va guanyar la Copa. Promitj\xc3\xa0 3.9 punts i 3.5 rebots, i va participar amb l'equip en l'Eurolliga. Va ser membre de la selecci\xc3\xb3 turca cadet i j\xc3\xbanior. En juliol de 2006 va assolir la medalla de plata en l'Europeu sub-20 de Izmir, on es va al\xc3\xa7ar amb el MVP. En 2003 tamb\xc3\xa9 va assolir id\xc3\xa8ntica medalla per\xc3\xb2 amb els cadets. En aquella competici\xc3\xb3 va tenir de mitjana 20.5 punts, 10 rebots i 3.3 robatoris.\n_START_SECTION_\nNBA\n_START_PARAGRAPH_\nVa ser triat per Milwaukee Bucks en segona ronda (lloc 36) del draft de 2005 i va signar un contracte de dos anys el 23 d'agost de 2005. Durant la temporada 2005-06 va ser enviat als Tulsa 66ers de la NBDL, pel que no va jugar cap partit en l'NBA. Les seves mitjanes van ser de 12.5 punts i 7 rebots._NEWLINE_La temporada 2006-07, i a causa de la plaga de lesions que va afectar als Bucks (especialment Bobby Simmons, Charlie Villanueva i Michael Redd), va comptar amb oportunitats per a demostrar la seva valia. I aix\xc3\xad ho va fer. Va signar la seva millor actuaci\xc3\xb3 el 17 de gener de 2007 davant Chicago Bulls amb 22 punts i 9 rebots, assolint el seu r\xc3\xa8cord en punts i rebots. Durant aquest mes de gener, les seves mitjanes es van disparar a 9.5 punts i 4.7 rebots. Al mar\xc3\xa7 va fer 6.8 punts i a l'abril 7.8 punts i 3.4 rebots. Els seus nombres en finalitzar la seva temporada com noven\xc3\xa7\xc3\xa0 en l'NBA van ser de 6.1 punts i 2.9 rebots._NEWLINE_Es tracta d'un dels jugadors als quals se li pressuposa major projecci\xc3\xb3 dintre de l'NBA. Amb 19 anys ha comptat amb minuts en la seva primera temporada en Milwaukee Bucks. Durant la segona meitat de la temporada va fer en moltes ocasions les vegades de sis\xc3\xa8 home. T\xc3\xa9 un f\xc3\xadsic privilegiat que li permet ser vers\xc3\xa0til, jugar tant per fora com per dintre, on no sol fer-ho. La seva especialitat radica en el tir exterior i, malgrat la seva altura, li agrada jugar molt m\xc3\xa9s per fora, on aprofita millor les seves qualitats._NEWLINE_El 2007 signa un contracte per dos anys per l'AXA Barcelona de la Lliga ACB, pels quals ingressar\xc3\xa0 5 milions de d\xc3\xb3lars, despr\xc3\xa9s va retornar a l'NBA, on torn\xc3\xa0 a jugar amb els Milwaukee Bucks._NEWLINE_El febrer de 2017 va ser traspassat als Atlanta Hawks. A meitats de la temprada 2017-18 va ser traspassat als Philadelphia 76ers. A l'inici de la temporada 2018-19 Ersan Ilyasova va ser traspassat novament als Milwaukee Bucks."